**Csongrád Város Önkormányzata Képviselő-testületének .../.... (...) önkormányzati rendelete**

**A Bartók-rét (Ibolyás) - Keselyes-dűlő helyi jelentőségű védett természeti területté nyilvánításáról**

Csongrád Városi Önkormányzat Képviselő-testülete az Alaptörvény 32. cikk (1) bekezdésének a) pontjában meghatározott feladatkörében, valamint a természet védelméről szóló 1996. évi LIII. törvény 24. § (1) bekezdésének b) pontjában kapott felhatalmazás alapján a következőket rendeli el:

**1. §**

Helyi jelentőségű védett természeti területté nyilvánítja a „Bartók-rét (Ibolyás) – Keselyes-dűlő” nevű területet.

**2. §**

A Bartók-rét (Ibolyás) – Keselyes-dűlő helyi jelentőségű védett természeti terület kiterjedése 38.9667 ha, ingatlan-nyilvántartási helyrajzi számait, a védetté nyilvánított terület ingatlan-nyilvántartási adatait a rendelet 1. számú melléklete, a terület területi hatályát (térképi ábrázolását) a rendelet 2. számú melléklete, a védetté nyilvánított terület természeti értékeinek felsorolását a 3. számú melléklet, a természetvédelmi kezelési tervet a 4. számú melléklet tartalmazza.

**3. §**

A Bartók-rét (Ibolyás) – Keselyes-dűlő helyi jelentőségű terület védetté nyilvánításának indokai és természetvédelmi célja

*a)* a természeti és kultúrtörténeti értékekben gazdag területen összpontosuló technikai sportok káros hatásából fakadó veszélyeztető tényezők megszüntetése,

*b)* a növénytársulások, állatközösségek fenntartása, védelmük elősegítése,

*c)* a rekreáció, a természetvédelmi oktatás, ismeretterjesztés és zöldturizmus lehetőségeinek megteremtése, biztosítása,

*d)* a hagyományos gazdálkodás feltételeinek biztosítása.

**4. §**

A Bartók-rét (Ibolyás) – Keselyes-dűlő helyi jelentőségű természetvédelmi területre vonatkozó korlátozásokat és engedélyhez kötött tevékenységek felsorolását a természet védelméről szóló 1996. évi LIII. törvény, valamint a Természetvédelmi Kezelési Terv tartalmazza.

**5. §**

A természetvédelmi bírság kiszabására vonatkozó rendelkezéseket a természet védelméről szóló 1996. évi LIII. törvény 80. §-a, valamint a természetvédelmi bírság kiszabásával kapcsolatos szabályokról szóló 33/1997. (II. 20.) Korm. rendelet tartalmazza.

**6. §**

Ez a rendelet 2022. március 15-én lép hatályba.

Bedő Tamás dr. Juhász László

polgármester jegyző

Végső előterjesztői indokolás

A Bartók-rét (Ibolyás) – Keselyes-dűlő helyi természetvédelmi területen található természeti értékek fennmaradása érdekében szükséges a helyi rendelet megalkotása.